LAZDIJŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL LAZDIJŲ RAJONO SAVIVALDYBĖS MOKSLEIVIŲ IR STUDENTŲ UŽIMTUMO DIDINIMO 2021 METŲ PROGRAMOS VYKDYMO TVARKOS APRAŠO PATVIRTINIMO

2021 m. balandžio 30 d. Nr. 10V-452

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 7 straipsnio 22 punktu, 29 straipsnio 8 dalies 3 punktu, Lietuvos Respublikos jaunimo politikos pagrindų įstatymo 3 straipsnio 3 dalies 3 punktu, Lazdijų rajono savivaldybės užimtumo, verslo ir nevyriausybinių organizacijų plėtros programa, patvirtinta Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, Lazdijų rajono savivaldybės tarybos 2021 m. kovo 26 d. sprendimu Nr. 5TS-685 „Dėl Lazdijų rajono savivaldybės moksleivių ir studentų užimtumo didinimo 2021 metų programos patvirtinimo“:

1.	T v i r t i n u:

1.1. Lazdijų rajono savivaldybės moksleivių ir studentų užimtumo didinimo 2021 metų programos vykdymo tvarkos aprašą (pridedama);

1.2. Lazdijų rajono savivaldybės moksleivių ir studentų užimtumo didinimo 2021 metų programos darbdavių atrankos komisijos darbo reglamentą (pridedama).

2. S u d a r a u Lazdijų rajono savivaldybės moksleivių ir studentų užimtumo didinimo 2021 metų programos darbdavių atrankos komisiją šios sudėties:

2.1. Asta Grėbliūnienė, Lazdijų rajono savivaldybės jaunimo reikalų koordinatorė, komisijos pirmininkė;

2.2. Andrė Zenevičienė, Lazdijų rajono savivaldybės administracijos Strateginio planavimo ir investicinių projektų valdymo skyriaus vedėja, komisijos pirmininko pavaduotoja;

2.3. Airida Blaževičiūtė, Lazdijų rajono savivaldybės administracijos Teisės, personalo ir civilinės metrikacijos skyriaus vyriausioji specialistė, komisijos narė;

2.4. Laima Sujetienė, Lazdijų rajono savivaldybės administracijos Centralizuotos buhalterinės apskaitos skyriaus vyresnioji buhalterė, komisijos narė;

2.5. Deimantė Savukynaitė, Lazdijų rajono savivaldybės jaunimo reikalų tarybos pirmininko pavaduotoja, komisijos narė;

2.6. Neringa Rasiulienė, Lazdijų rajono savivaldybės administracijos Švietimo, kultūros ir sporto skyriaus vyriausioji specialistė, komisijos narė ir sekretorė.

Administracijos direktorė	Ilona Šaparauskienė

PATVIRTINTA

Lazdijų rajono savivaldybės administracijos

direktoriaus 2021 m. balandžio 30 d.

įsakymu Nr. 10V-452

LAZDIJŲ RAJONO SAVIVALDYBĖS MOKSLEIVIŲ IR STUDENTŲ UŽIMTUMO DIDINIMO 2021 METŲ PROGRAMOS VYKDYMO TVARKOS APRAŠAS

I SKYRIUS

BENDROSIOS NUOSTATOS

1.	Lazdijų rajono savivaldybės moksleivių ir studentų užimtumo didinimo 2021 metų programos vykdymo tvarkos aprašas (toliau – Aprašas) reglamentuoja Lazdijų rajono savivaldybės moksleivių ir studentų užimtumo didinimo 2021 metų programos (toliau – Programa) įgyvendinimo ir finansavimo tvarką.

2.	Aprašas tvirtinamas ir keičiamas Lazdijų rajono savivaldybės administracijos (toliau – Savivaldybės administracija) direktoriaus įsakymu.

3. Programos finansavimo šaltinis – Lazdijų rajono savivaldybės (toliau – Savivaldybė) biudžeto lėšos iš Užimtumo, verslo ir nevyriausybinių organizacijų plėtros programos.

II SKYRIUS

PAGRINDINĖS SĄVOKOS

4. Darbdavys – Savivaldybės įmonė, įstaiga, organizacija, kiti juridiniai asmenys, fiziniai asmenys (ūkininkai), dalyvaujantys Programos įgyvendinime (toliau – darbdavys).

5. Paraiška – nustatytos formos dokumentas, kurį turi užpildyti darbdavys, siekiantis dalyvauti Programos įgyvendinime.

6. Registracijos anketa – nustatytos formos dokumentas, kurį turi užpildyti moksleivis ar studentas, siekiantis dalyvauti Programos įgyvendinime.

7. Komisija – Savivaldybės administracijos direktoriaus įsakymu sudaryta darbo grupė Darbdavių pateiktoms paraiškoms vertinti.

8. Posėdžio protokolas – komisijos posėdžio metu svarstytų klausimų, balsavimo rezultatų ir priimtų nutarimų įforminimo dokumentas.

9. Sutartis – raštiškas susitarimas tarp Savivaldybės administracijos ir darbdavio, kuriuo nustatoma lėšų skyrimo tvarka, šalių įsipareigojimai ir atsakomybė.

III SKYRIUS

PROGRAMOS ĮGYVENDINIMAS

10. 2021 m. Programos įgyvendinimo laikas – 2021 m. birželio 1 d. – 2021 m. rugpjūčio 31 d.

11. 2021 m. birželio–rugpjūčio mėn. prognozuojama įdarbinti 28 (priklausomai nuo darbo pobūdžio, trukmės įdarbintų asmenų skaičius gali kisti) Savivaldybėje gyvenamąją vietą deklaravusių ir besimokančių Savivaldybės bendrojo ugdymo mokyklose moksleivių ar Savivaldybėje gyvenamąją vietą deklaravusių ir profesinio mokymo įstaigose ar aukštosiose mokyklose studijuojančių studentų nuo 14 iki 29 metų (toliau – jaunas asmuo).

12. Numatoma laikinųjų darbų trukmė vienam jaunam asmeniui – iki 3 mėn., bet neviršinant maksimalios Programoje nurodytos kompensuojamos sumos už įdarbinamą jauną asmenį.

13. Darbdavius, norinčius įgyvendinti Programą, siekiant didinti jaunimo užimtumą vasaros laikotarpiu, ne ugdymo proceso metu, skatinti ir didinti pagalbą įsidarbinti jauniems žmonėms, lavinti jauno žmogaus profesines ir socialines kompetencijas, suteikiant žinių ir gebėjimų, padedančių įsitraukti į darbo rinką, atrenka Savivaldybės administracijos direktoriaus įsakymu sudaryta Programos darbdavių atrankos komisija, vertindama būsimų darbdavių pateiktas paraiškas (1 priedas).

14. Informacija apie Programos įgyvendinimo Darbdavių atrankos konkursą ir kvietimą jauniems asmenims dalyvauti Programoje skelbiama Savivaldybės interneto svetainėje www.lazdijai.lt, socialinio tinklo „Facebook“ paskyrose „Lazdijų rajono savivaldybė“, „Lazdijų rajono jaunimas“.

15. Darbdaviai turi būti registruoti Savivaldybėje. Visų galimų darbdavių veikla turi būti vykdoma Savivaldybės teritorijoje.

16. Jeigu norinčių dalyvauti darbdavių Programoje yra daugiau negu Programai skirta lėšų, atrenkami darbdaviai pagal nustatytus vertinimo kriterijus (2 priedas). Po darbdavių atrankos skelbiama jaunų asmenų registracija. Atrinktų darbdavių sąrašas pateikiamas jaunų asmenų registracijos anketose (3 priedas), kuriose jauni asmenys pažymi pageidaujamus darbdavius. Jeigu nė vienas jaunas asmuo nenurodo tam tikro darbdavio, darbdavys Programoje toliau nedalyvauja. Vietoj jo programoje dalyvauja kitas darbdavys, kuris nebuvo atrinktas per pirmą vertinimą ir surinkęs daugiausiai vertinimo balų.

17. Atrinktų darbdavių sąrašas tvirtinamas Savivaldybės administracijos direktoriaus įsakymu. Įsakymo projektą rengia Savivaldybės jaunimo reikalų koordinatorius.

18. Su atrinktais darbdaviais Savivaldybės administracija sudaro dvišales laikino pobūdžio paslaugų įgyvendinimo ir finansavimo sutartis (4 priedas). Dvišalių sutarčių pasirašymą su darbdaviais organizuoja Savivaldybės jaunimo reikalų koordinatorius. Pasirašytos sutartys registruojamos ir vykdomos teisės aktų nustatyta tvarka.

19. Jaunų asmenų, pateikusių registracijos anketas ir galinčių dalyvauti Programoje, sąrašą sudaro Savivaldybės jaunimo reikalų koordinatorius. Sudarytą siūlomų dalyvauti Programoje jaunų asmenų sąrašą Savivaldybės jaunimo reikalų koordinatorius teikia atrinktiems darbdaviams, atsižvelgiant į jaunų asmenų ir darbdavių nurodytą darbo pobūdį ar darbo vietą. Jaunuolių atranką vykdo atrinkti darbdaviai.

20. Darbdaviams, dalyvaujantiems Savivaldybės Programoje ir įdarbinusiems pagal darbo sutartį Savivaldybės jaunimo reikalų koordinatoriaus siųstus asmenis, kompensuojama pagal Savivaldybės administracijos Centralizuotos buhalterinės apskaitos skyriui pateiktą pažymą apie laikinųjų paslaugų įgyvendinimo numatytiems darbams atlikti dirbtą darbo laiką, apskaičiuotą darbo užmokestį (5 priedas) 70 procentų darbo užmokesčio už įdarbinto asmens faktiškai dirbtą laiką sąnaudų, apskaičiuotų pagal tą mėnesį galiojantį Vyriausybės patvirtintą minimalų valandinį atlygį, draudėjo privalomojo valstybinio socialinio draudimo įmokų sąnaudų ir piniginės kompensacijos už išmokėtą laikinuosius darbus dirbusiam jaunam asmeniui kompensaciją už nepanaudotas atostogas, įskaitant draudėjo privalomojo valstybinio socialinio draudimo įmokų sumą, sąnaudų.

21. Darbdavys įdarbintam pagal darbo sutartį jaunam asmeniui papildomai gali mokėti iš savo lėšų darbo užmokesčio dalį, kuri nėra kompensuojama, neskaitant privalomo 30 proc. prisidėjimo, taip pat priedus, priemokas ir kitas išmokas, įskaitant draudėjo privalomojo valstybinio socialinio draudimo įmokų sumas, apskaičiuotas nuo šių priedų, priemokų ar išmokų.

22. Pasibaigus darbo sutarčiai, subsidijos darbo užmokesčiui mokėjimas nutraukiamas (kai įdarbintas jaunas asmuo laikinai nedarbingas dėl ligos ar traumos – po darbo sutarties termino pabaigos).

23. Darbdaviui skirtas lėšas perveda ir jų apskaitą vykdo Savivaldybės administracijos Centralizuotos buhalterinės apskaitos skyrius.

24. Nesudarius darbo sutarties su jaunu asmeniu, darbdavys nedelsdamas, bet ne vėliau kaip per 2 darbo dienas informuoja raštu (asta.grebliuniene@lazdijai.lt) Savivaldybės jaunimo reikalų koordinatorių.

25. Nutraukus darbo sutartį, darbdavys per 2 darbo dienas nuo atleidimo dienos raštu (asta.grebliuniene@lazdijai.lt) apie tai informuoja Savivaldybės jaunimo reikalų koordinatorių, nurodydamas darbo sutarties nutraukimo priežastį.

26. Nepanaudojus Savivaldybei skirtų lėšų Programos įgyvendinimui, gali būti skelbiama pakartotinė darbdavių atranka Programos įgyvendinimui, kaip nustatyta šio Aprašo 14 punkte.

27. Kompensacijoms gauti darbdavys iki kito mėnesio 5 d. pateikia Savivaldybės administracijos Centralizuotos buhalterinės apskaitos skyriui pažymą apie laikinųjų paslaugų įgyvendinimo numatytiems darbams atlikti dirbtą darbo laiką, apskaičiuotą darbo užmokestį. Kompensacija Darbdaviams išmokama per 5 darbo dienas nuo šiame punkte nurodytų dokumentų gavimo dienos.

IV SKYRIUS

BAIGIAMOSIOS NUOSTATOS

28. Savivaldybės Programos vykdymą organizuoja Savivaldybės jaunimo reikalų koordinatorius.

29. Kilus pagristų įtarimų dėl darbdavio veiklos, gavus kitos kompetentingos institucijos prašymą ar skundą, Savivaldybė gali atlikti darbdavių patikrinimus. Jei patikrinimo metu nustatoma pažeidimų (neatitikimų), darbdavys juos gali pašalinti per nurodytą terminą. Darbdaviui nepašalinus trūkumų ir įspėjus darbdavį, subsidijos darbo užmokesčiui mokėjimas nutraukiamas.

30. Programai skiriamų ir panaudojamų lėšų, darbo laiko apskaitos žiniaraščių kontrolę vykdo Centralizuotos buhalterinės apskaitos skyrius.

31. Programos lėšų panaudojimo tikslingumą tikrina Centralizuotas savivaldybės vidaus audito skyrius.

__________________

Lazdijų rajono savivaldybės

moksleivių ir studentų užimtumo didinimo

2021 metų programos vykdymo tvarkos aprašo

1 priedas

(Paraiškos forma)

PARAIŠKA LAIKINO POBŪDŽIO PASLAUGOMS VYKDYTI

_______________

(data)

_______________

(vieta)

1. Bendroji informacija:
1.1. Įmonės (įstaigos) pavadinimas
1.2. Įmonės (įstaigos) kodas
1.3. Įmonės (įstaigos) registracijos adresas, telefonas, el. paštas
1.4. Banko rekvizitai, kodas
1.5. Atsakingas už laikino pobūdžio paslaugų organizavimą asmuo (vardas, pavardė, telefono numeris, el. paštas)
1.6. Įstaiga teikia naudingas paslaugas visuomenei (įvardinti – kokias)
1.7. Ar papildomai mokėtumėte įdarbintam jaunuoliui (-ų), kad jis gautų didesnį darbo užmokestį, negu yra kompensuojama Savivaldybės? Jei taip, kiek procentų papildomai skirtumėte darbo užmokesčiui padidinti?

2. Iš viso pageidaujamas įdarbinti jaunuolių skaičius (Jei pageidaujama įdarbinti daugiau negu 1 jaunuolį, poreikį detalizuokite atskirose lentelėse)
Poreikio detalizavimas:
2.1. Pageidaujamas įdarbinti jaunuolių skaičius
Jaunimui siūlomo darbo pobūdis, sąlygos
Datos, kuriomis bus dirbama
Jauniems asmenims, dirbsiantiems laiki-nuosius darbus, reikalinga kompetencija, gebėjimai
Etato dydis

2.2. Pageidaujamas įdarbinti jaunuolių skaičius
Jaunimui siūlomo darbo pobūdis, sąlygos
Jauniems asmenims, dirbsiantiems laiki-nuosius darbus, reikalinga kompetencija, gebėjimai
Datos, kuriomis bus dirbama
Etato dydis

2.3. Pageidaujamas įdarbinti jaunuolių skaičius
Jauniems asmenims siūlomo darbo pobūdis, sąlygos
Jauniems asmenims, dirbsiantiems laiki-nuosius darbus, reikalinga kompetencija, gebėjimai
Datos, kuriomis bus dirbama
Etato dydis

Dalyvaudamas Lazdijų rajono savivaldybės moksleivių ir studentų užimtumo didinimo 2021 metų programoje, pasižadu, kad neįdarbinsiu jaunuolio, susijusio su manimi artimos giminystės ryšiais.

__________________________ _______________ ____________________________

Įmonės (įstaigos) vadovas	(Parašas)	(Vardas ir pavardė)

Lazdijų rajono savivaldybės

moksleivių ir studentų užimtumo didinimo

2021 metų programos vykdymo tvarkos

aprašo

2 priedas

DARBDAVIO PARAIŠKOS VERTINIMO LENTELĖ

Įstaigos / organizacijos pavadinimas
Eil. Nr.	Vertinimo kriterijai	Balų skaičius	Skirtų balų skaičius
1.	Įmonės / įstaigos pobūdis: - verslo subjektai; - nevyriausybinės organizacijos, vietos bendruomenės; - valstybines, savivaldos funkcijas vykdančios įstaigos; - socialinių paslaugų įstaigos; - pirminės ir antrinės sveikatos priežiūros įstaigos.	7 6 5 4 3
2.	Siūlomi laikino pobūdžio darbai: - darbas aptarnavimo srityje; - vidaus patalpų, aplinkos tvarkymo ir kiti pagalbiniai darbai; - dokumentacijos tvarkymo darbai; - darbas su vaikais / jaunimu; - renginių organizavimo darbai; - kita	8 7 6 5 4 3
3.	Darbdavio papildomas prisidėjimas prie minimalaus darbo užmokesčio, neskaitant nekompensuojamos 30 proc. sumos: - 15 proc. ir daugiau; - 10–14 proc.; - 5–9 proc.; - neprisideda	10 5 3 0
Bendra balų suma	25

KOMISIJOS IŠVADA

________________________________________________________________________________________________________________________________________________________________

Komisijos pirmininkas ________________ ______________________

(parašas)	(vardas ir pavardė)

Data

Lazdijų rajono savivaldybės

moksleivių ir studentų užimtumo didinimo

2021 metų programos vykdymo tvarkos aprašo

3 priedas

REGISTRACIJOS Į LAZDIJŲ RAJONO SAVIVALDYBĖS MOKSLEIVIŲ IR STUDENTŲ UŽIMTUMO DIDINIMO 2021 METŲ PROGRAMĄ FORMA*

Pastaba. Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo reikalavimais

Vardas
Pavardė
Gimimo data
Adresas
Ugdymo įstaiga, klasė / kursas, studijų kryptis
Telefono numeris
El. paštas
Darbo patirtis (jei yra), gebėjimai
Pageidaujamas darbdavys (pažymėti pageidaujamą(-as) poziciją(-as))	Šioje skiltyje bus įrašyti atrinkti darbdaviai.	








Kuo norėčiau dirbti?
Sutikimas dėl asmens duomenų naudojimo	Dalyvaudamas Lazdijų rajono savivaldybės moksleivių ir studentų užimtumo didinimo 2021 metų programoje sutinku, kad Duomenų valdytojas – Lazdijų rajono savivaldybės administracija (toliau – Administracija), tvarkytų mano asmens duomenis: vardą, pavardę, gimimo datą su tikslu: 1. patikrinti deklaruotą gyvenamąją vietą; 2. patikrinti moksleivio ar studento statusą. Tvarkomi duomenys bus saugomi 12 mėnesius nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka. Esu informuotas (-a), kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka, turiu teisę: 1. žinoti (būti informuotas) apie mano asmens duomenų tvarkymą; 2. susipažinti su savo asmens duomenimis ir kaip jie yra tvarkomi; 3. reikalauti, sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų; 4. mano kontaktiniai duomenys nebūtų perduoti trečiosioms šalims naudoti tyrimo ir apklausos tikslais. Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.	

*Registracijos anketa gali būti pildoma naudojantis Google Forms, Microsoft Forms ar kitas elektronines programas.

__________________________	______________

(vardas, pavardė)	(parašas)

Lazdijų rajono savivaldybės

moksleivių ir studentų užimtumo didinimo

2021 metų programos vykdymo tvarkos aprašo

4 priedas

LAIKINO POBŪDŽIO PASLAUGŲ ĮGYENDINIMO IR FINANSAVIMO

IŠ LAZDIJŲ RAJONO SAVIVALDYBĖS

MOKSLEIVIŲ IR STUDENTŲ UŽIMTUMO DIDINIMO 2021 METŲ PROGRAMOS

SUTARTIS

2021- - Nr.

Lazdijai

Lazdijų rajono savivaldybės administracija (toliau vadinama – Administracija), atstovaujama _________ ir ___________ (toliau – Darbdavys), atstovaujamas ________________, (toliau bendrai vadinamos Šalimis), vadovaudamiesi________________________, sudarėme šią Laikino pobūdžio paslaugų įgyvendinimo ir finansavimo iš Lazdijų rajono savivaldybės moksleivių ir studentų užimtumo didinimo 2021 metų programos sutartį (toliau vadinama – Sutartis).

SUTARTIES DALYKAS

Laikino pobūdžio paslaugų įgyvendinimas ir finansavimas iš Lazdijų rajono savivaldybės moksleivių ir studentų užimtumo didinimo 2021 metų programos.

ŠALIŲ ĮSIPAREIGOJIMAI

1.	Darbdavys įsipareigoja:

įgyvendinti šias laikino pobūdžio paslaugas:

Eil. Nr.	Laikinojo pobūdžio darbai	Pradžia	Pabaiga	Trukmė (darbo dienos)	Orientacinis darbo vietų skaičius
1	2	3	4	5	6
1.	_________	2021-_____	2021-_____	______	______

1.1.	sudaryti su Administracijos savivaldybės jaunimo reikalų koordinatoriaus siųstais laikinuosius darbus dirbti darbo ieškančiais jaunais asmenimis, atitinkančiais Darbdavio pateiktus reikalavimus (toliau vadinama – Darbuotojai), terminuotas darbo sutartis šios Sutarties 1.1 papunktyje nurodytiems darbams atlikti ir per 2 darbo dienas nuo sutarčių sudarymo dienos pateikti Administracijos savivaldybės jaunimo reikalų koordinatoriui šių sutarčių kopijas (asta.grebliuniene@lazdijai.lt);

1.2.	užtikrinti Darbuotojams teisės aktų reikalavimus atitinkančias darbo sąlygas;

1.3.	supažindinti Darbuotojus, prieš jiems pradedant dirbti laikinuosius darbus, su darbų saugos reikalavimais, darbų atlikimo tvarka ir aprūpinti juos reikiamomis darbo priemonėmis;

1.4.	tvarkyti Darbuotojų darbo laiko apskaitą;

1.5.	išmokėti Darbuotojui darbo sutartyje laikiniesiems darbams atlikti nurodytu laiku nustatytą darbo užmokestį, darbo sutarčiai laikiniesiems darbams atlikti pasibaigus arba ją nutraukus – kompensaciją už nepanaudotas atostogas ir laiku sumokėti nuo šio darbo užmokesčio apskaičiuotas draudėjo privalomojo valstybinio socialinio draudimo įmokas Valstybinio socialinio draudimo fondui;

1.6.	mėnesiui pasibaigus, ne vėliau kaip iki kito mėnesio 5 d., pateikti Administracijos Centralizuotos buhalterinės apskaitos skyriui darbo laiko apskaitos žiniaraštį ir Lazdijų rajono savivaldybės moksleivių ir studentų užimtumo didinimo 2021 metų programos vykdymo tvarkos aprašo 5 priedą;

1.7.	per 2 darbo dienas informuoti Savivaldybės jaunimo reikalų koordinatorių ir Centralizuotos buhalterinės apskaitos skyrių raštu (asta.grebliuniene@lazdijai.lt) apie pasikeitusius Darbuotojo darbo santykius.

1.8.	be pateisinamos priežasties būsimam Darbuotojui neatvykus sudaryti su Darbdaviu darbo sutarties ar atleidus iš darbo Darbuotojus, per 2 darbo dienas nuo atleidimo dienos raštu (asta.grebliuniene@lazdijai.lt) apie tai informuoti savivaldybės jaunimo reikalų koordinatorių ir Centralizuotos buhalterinės apskaitos skyrius, nurodant darbo sutarties nutraukimo priežastį;

1.9.	pateikti Administracijai jų prašomą informaciją bei dokumentus, susijusius su laikino pobūdžio paslaugų įgyvendinimu, ir sudaryti sąlygas patikrinti, kaip įgyvendinamos laikinosios paslaugos;

1.9.1.	pateikti Administracijai darbo sutarčiai pasibaigus per 5 dienas pažymas apie laikinųjų paslaugų įgyvendinimo numatytiems darbams atlikti Darbuotojo dirbtą darbo laiką bei apskaičiuotą darbo užmokestį.

2.	Administracija įsipareigoja:

2.1.	ne vėliau kaip per 5 darbo dienų nuo įdarbintų asmenų su darbo laiko apskaita ir apmokėjimu susijusių dokumentų gavimo dienos, kiekvieną mėnesį už kiekvieną dirbantį laikinuosius darbus asmenį pervesti darbdaviui 70 procentų subsidijos darbo užmokesčiui kompensuoti, apskaičiuotos už faktiškai dirbtą laiką pagal tą mėnesį galiojantį Vyriausybės patvirtintą minimalųjį valandinį atlygį ir nuo šio darbo užmokesčio apskaičiuotų draudėjo privalomojo valstybinio socialinio draudimo įmokų sumos, o darbo sutarčiai laikiniesiems darbams atlikti pasibaigus arba ją nutraukus, 70 procentų išmokėtos piniginės kompensacijos už nepanaudotas atostogas (įskaitant draudėjo privalomojo valstybinio socialinio draudimo įmokų sumą);

2.2.	tikrinti, kaip Darbdavys naudoja laikino pobūdžio paslaugoms skirtas lėšas ir įgyvendina laikino pobūdžio paslaugas.

ŠALIŲ ATSAKOMYBĖ IR SUTARTIES NUTRAUKIMAS

3.	Administracija gali nutraukti šią Sutartį, kai nustatoma, kad Darbdavys nevykdo šioje Sutartyje nustatytų sąlygų, įspėjusi Darbdavį prieš 10 dienų.

4.	Darbdavys gali nutraukti šią Sutartį, kai Administracija nesilaiko šioje Sutartyje numatytų sąlygų, įspėjęs Administraciją prieš 10 dienų.

5.	Už Administracijai pateiktų įdarbintų asmenų su darbo laiko apskaita ir darbo užmokesčio apskaičiavimu susijusių dokumentų teisingumą atsako Darbdavys.

6.	Šalys už šioje Sutartyje nurodytų įsipareigojimų nevykdymą atsako įstatymų ir kitų teisės aktų nustatyta tvarka.

Baigiamosios nuostatos

7.	Ši Sutartis gali būti nutraukta, pakeista bei papildyta Šalių raštišku susitarimu. Visi šios Sutarties papildymai ir pakeitimai yra neatskiriamos šios Sutarties dalys.

8.	Ši Sutartis sudaryta dviem egzemplioriais – po vieną kiekvienai Šaliai.

9.	Ginčai dėl šios Sutarties vykdymo sprendžiami įstatymų nustatyta tvarka.

10.	Ši Sutartis įsigalioja nuo jos pasirašymo dienos.

Šalių adresai ir rekvizitai:

Lazdijų rajono savivaldybės administracija Vilniaus g. 1, Lazdijai Įm. k. 188714992 tel. (8 318) 66 110 Luminor Bank AS, atstovaujamas Luminor Bank AS Lietuvos skyriaus kodas 40100 a. s. LT594010042200010051 Administracijos direktorius __________________________ A.V.	________________________ ________________________ Įm. k. ___________________ tel. _____________________ _________________ bankas, kodas ___________________ a. s. ____________________ __________________________ A.V.

Lazdijų rajono savivaldybės

moksleivių ir studentų užimtumo didinimo

2021 metų programos vykdymo tvarkos aprašo

5 priedas

PAŽYMA
APIE LAIKINŲJŲ PASLAUGŲ ĮGYVENDINIMO NUMATYTIEMS DARBAMS ATLIKTI DIRBTĄ DARBO LAIKĄ, APSKAIČIUOTĄ DARBO UŽMOKESTĮ
Už	M.	MĖN.
Laikinųjų paslaugų įgyvendinimo ir finansavimo iš Lazdijų rajono savivaldybės laikinųjų paslaugų įgyvendinimo sutartis	2021 m. mėn. d. Nr.
(darbdavys, kodas)
(darbdavio adresas)	(kontaktinio asmens vardas, pavardė, telefono Nr., el. pašto adresas)
(banko pavadinimas, kodas, a. s. Nr.)
Eil. Nr.	Įdarbintų asmenų vardas, pavardė	Įdarbinimo pradžios data	Įdarbinimo pabaigos data	Faktiška atleidimo data	Faktiškai dirbta darbo valandų / dienų	Apskaičiuota darbo užmokesčio suma už faktiškai dirbtą	Socialinio draudimo įmokos, apskaičiuotos nuo 8 grafoje nurodyto darbo	Kompensacija už nepanaudotas atostogas	Socialinio draudimo įmokos suma, apskaičiuotos nuo kompensacijos už nepanaudotas atostogas	Iš viso kompensavimui, (8+9+10+11)

Val.	Dienų	Eur	Eur	Eur	Eur	Eur
1	2	3	4	5	6	7	8	9	10	11	12
2	0	0	0	0
3	0	0	0	0
4	0	0	0	0
5	0	0	0	0
6	0	0	0	0
7	0	0	0	0
8	0	0	0	0
9	0	0	0	0
10	0	0	0	0
Iš viso:	0	0	0	0	0	0	0
Savivaldybės administracijos kompensuotina suma (70 proc.)
(darbdavio ir jo įgalioto asmens pareigos)	Parašas	(vardas, pavardė)
Rengėjas: (Vardas ir pavardė, parašas, telefono Nr., el. pašto adresas)

______________

PATVIRTINTA

Lazdijų rajono savivaldybės

administracijos direktoriaus

2021 m. balandžio 30 d.

įsakymu Nr. 10V-452

LAZDIJŲ RAJONO SAVIVALDYBĖS MOKSLEIVIŲ IR STUDENTŲ UŽIMTUMO DIDINIMO 2021 METŲ PROGRAMOS DARBDAVIŲ ATRANKOS KOMISIJOS DARBO REGLAMENTAS

I. BENDROSIOS NUOSTATOS

1. Lazdijų rajono savivaldybės moksleivių ir studentų užimtumo didinimo 2021 metų programos darbdavių atrankos komisija (toliau – Komisija) savo veiklą organizuoja vadovaudamasi Lazdijų rajono savivaldybės moksleivių ir studentų užimtumo didinimo 2021 metų programos vykdymo tvarkos aprašu ir šiuo darbo reglamentu.

2. Komisija yra kolegialus organas, posėdžio metu priimantis rekomendacinio pobūdžio nutarimus (siūlymus) dėl Lazdijų rajono savivaldybės moksleivių ir studentų užimtumo didinimo 2021 metų programos (toliau – Programa) darbdavių (toliau – Darbdaviai) atrinkimo pagal Darbdavių pateiktas paraiškas, atsižvelgdama į Savivaldybei skirtą finansavimą.

3. Komisijos sudėtis sudaroma ir keičiama Savivaldybės administracijos direktoriaus įsakymu.

II. KOMISIJOS FUNKCIJOS

4. Komisija vykdo šias funkcijas:

4.1. skelbia Darbdavių atrankos konkursą;

4.2. vertina pateiktas Darbdavių paraiškas dalyvavimui Programoje;

4.3. priima rekomendacinio pobūdžio nutarimus (siūlymus) dėl paraiškų pagrįstumo bei dalyvavimo įgyvendinant Savivaldybės Programą ir, atsižvelgdama į Savivaldybei skirtą finansavimą, teikia pasiūlymą Savivaldybės administracijos direktoriui dėl Darbdavių sąrašo tvirtinimo;

4.4. teikia informaciją ir paaiškinimus apie Programą raštu ir žodžiu;

4.5. Komisijos narys, prieš pradėdamas darbą Komisijoje, turi pasirašyti nešališkumo deklaraciją ir konfidencialumo pasižadėjimą (1, 2 priedai).

III. KOMISIJOS DARBO TVARKA

5. Komisijos veiklos forma yra posėdžiai. Komisijos posėdžiai gali vykti ir nuotoliniu būdu įvairiomis elektroninėmis priemonėmis (naudojantis elektroniniu paštu, rengiant telekonferenciją ir kt.).

6. Komisijos posėdžius šaukia ir darbotvarkę siūlo Komisijos pirmininkas.

7. Apie rengiamus posėdžius Komisijos sekretorius visiems Komisijos nariams praneša raštu arba žodžiu ne vėliau kaip prieš 3 darbo dienas.

8. Posėdžiui pirmininkauja Komisijos pirmininkas, jo nesant, Komisijos pirmininko pavaduotojas, o jo nesant, – kitas Komisijos narys, paskirtas Savivaldybės administracijos direktoriaus įsakymu.

9. Nesant Komisijos sekretoriui, Komisijos pirmininkas paskiria sekretoriumi kitą Komisijos narį.

10. Darbdavių Paraiškas Komisija vertina tik Darbdaviui pateikus visus reikalingus dokumentus.

11. Siūlymą dėl Darbdavių atitikimo reikalavimams ir dalyvavimo Savivaldybės Programoje Komisija priima per 5 darbo dienas nuo paraiškų pateikimo pabaigos.

12. Jei Programos lėšos yra pasibaigusios, Komisija paraiškų nebepriima.

13. Komisija gali paprašyti Pareiškėją pateikti papildomų dokumentų ir informacijos, jos nuomone, būtinos arba padėsiančios įvertinti paraišką.

14. Jei paraiška neatitinka reikalavimų (netinkamai užpildyta, trūksta papildomų dokumentų), Komisijos sekretorius Darbdaviui išsiunčia raštišką pranešimą su nurodytais trūkumais. Paraiškos vertinimas pratęsiamas 3 kalendorinėms dienoms, per kurias Darbdavys turi teisę pašalinti trūkumus.

15. Komisijos siūlymai galioja, jei posėdyje dalyvauja ne mažiau kaip pusė Komisijos narių. Posėdyje nedalyvavę Komisijos nariai turi teisę susipažinti su posėdyje svarstyta medžiaga ir priimtais nutarimais.

16. Siūlymus dėl Darbdavių sąrašo Komisija priima balsuodama. Balsams pasiskirsčius po lygiai, galutinį sprendimą lemia Komisijos pirmininko balsas.

17. Komisijos siūlymai įforminami protokolais. Posėdžio protokole turi būti nurodyti posėdyje dalyvavę Komisijos nariai, svarstyti klausimai, priimti nutarimai, balsavimo rezultatai. Protokolą pasirašo Komisijos pirmininkas ir visi posėdyje dalyvavę Komisijos nariai.

18. Komisijos posėdžio protokolai ir kiti su Komisijos darbo veikla susiję dokumentai yra įtraukiami į Savivaldybės dokumentacijos planą ir apyrašus bei saugomi Lietuvos Respublikos archyvų įstatymo nustatyta tvarka.

19. Komisijos posėdžio protokolą su priimtais siūlymais Savivaldybės administracijos direktoriui pateikia Komisijos pirmininkas.

20. Savivaldybės administracijos direktoriui priėmus sprendimą tvirtinti / netvirtinti Darbdaviu, dalyvaujančiu Savivaldybės programoje, Komisijos sekretorius Darbdavį apie tai informuoja raštu.

21. Komisijos sekretorius atlieka paraiškų administracinės atitikties patikrą, protokoluoja Komisijos posėdžius, rengia Savivaldybės administracijos direktoriaus įsakymų projektus.

IV. BAIGIAMOSIOS NUOSTATOS

22. Komisijos nariai privalo užtikrinti Darbdavių pateiktos informacijos konfidencialumą ir jos neskleisti.

23. Dokumentai, pagal kuriuos Darbdaviams skiriamos Programos lėšos, pateikiami Savivaldybės administracijos Centralizuotos buhalterinės apskaitos skyriui.

___________________

Lazdijų rajono savivaldybės administracijos

moksleivių ir studentų užimtumo didinimo

2021 metų programos darbdavių atrankos komisijos

darbo reglamento

1 priedas

LAZDIJŲ RAJONO SAVIVALDYBĖS ADMINISTRACIJA

________________________________________________________________________

(Komisijos nario vardas ir pavardė, asmens kodas)

LAZDIJŲ RAJONO SAVIVALDYBĖS MOKSLEIVIŲ IR STUDENTŲ UŽIMTUMO DIDINIMO 2021 METŲ PROGRAMOS DARBDAVIŲ ATRANKOS KOMISIJOS NARIO NEŠALIŠKUMO DEKLARACIJA

2021 m. ........................... d. Nr.

Lazdijai

Būdamas Lazdijų rajono savivaldybės moksleivių ir studentų užimtumo didinimo 2021 metų programos darbdavių atrankos komisijos nariu, pasižadu:

1. Objektyviai, dalykiškai, be išankstinio nusistatymo, vadovaudamasis visų asmenų lygiateisiškumo principu, atlikti darbdavių atrankos komisijos nario pareigas;

2. Paaiškėjus, kad darbdavių atrankos procedūrose kaip kandidatas dalyvauja asmuo, susijęs su manimi artimos giminystės ar svainystės ryšiais, arba įmonė, kuriai vadovauja toks asmuo, arba, kad toks asmuo turi daugiau kaip 50 procentų darbdavių atrankos procedūrose dalyvaujančios įmonės akcijų, raštu pranešti apie tai Savivaldybės administracijos direktoriui.

Man išaiškinta, kad asmenys, susiję su manimi artimos giminystės ar svainystės ryšiais, yra: tėvai, įtėviai, broliai, seserys ir jų vaikai, seneliai, sutuoktiniai, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai.

_____________________	____________________________________

(parašas)	(vardas ir pavardė)

Lazdijų rajono savivaldybės administracijos

moksleivių ir studentų užimtumo didinimo

2021 metų programos darbdavių atrankos

komisijos darbo reglamento

2 priedas

LAZDIJŲ RAJONO SAVIVALDYBĖS ADMINISTRACIJA

_________________________________________________________________

Komisijos nario vardas ir pavardė, asmens kodas

LAZDIJŲ RAJONO SAVIVALDYBĖS

MOKSLEIVIŲ IR STUDENTŲ UŽIMTUMO DIDINIMO 2021 METŲ PROGRAMOS DARBDAVIŲ ATRANKOS KOMISIJOS NARIO KONFIDENCIALUMO PASIŽADĖJIMAS

2021 m. ................................. d. Nr.

Lazdijai

Būdamas Lazdijų rajono savivaldybės moksleivių ir studentų užimtumo didinimo 2021 metų programos darbdavių atrankos komisijos nariu,

1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, dirbant komisijos nariu;

1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės susipažinti ar pasinaudoti.

2. Man išaiškinta, kad konfidencialią informaciją sudaro:

2.1. atrankos procedūrose dalyvavusių kandidatų duomenys;

2.2. kiekvieno pasiūlymo turinys;

2.3. pasiūlymų vertinimo ir palyginimo aprašymas bei komisijos išvada dėl pasiūlymo, pasiūlymą pateikusio kandidato pavadinimas ir motyvai, dėl kurių šis pasiūlymas buvo pasirinktas;

2.4. kita informacija, susijusi su kandidatų pasiūlymų nagrinėjimu, aiškinimu, vertinimu ir palyginimu;

2.5. jei buvo atmesti pasiūlymai – atmetimo priežastys;

2.6. kita informacija, susijusi su atliktomis atrankos procedūromis, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

3. Esu perspėtas, kad, pažeidęs šį pasižadėjimą, turėsiu atlyginti organizacijai ir asmenims padarytus nuostolius.

__________________	__________________________

(parašas)	(vardas, pavardė)